পিটাৰ হেণ্ডকে (জাৰ্মানঃ [ˈhantkə]; জন্ম ৬ ডিচেম্বৰ ১৯৪২) এগৰাকী অষ্ট্ৰিয়ান ঔপন্যাসিক, নাট্যকাৰ, চিত্ৰনাট্যকাৰ আৰু অনুবাদক। তেওঁ ২০১৯ চনৰ সাহিত্যৰ নোবেল বঁটা লাভ কৰে।
১৯৪২ চনৰ ৬ ডিচেম্বৰ তাৰিখে অষ্ট্ৰিয়াৰ গ্ৰীফেনত পিটাৰ হেণ্ডকেৰ জন্ম হৈছিল। তেওঁ আৰু তেওঁৰ মাতৃ কেৰিঠিয়ান শ্লভেনৰ সৈতে ১৯৪৪ চনৰ পৰা ১৯৪৮ চনলৈ ছোভিয়েট অধিকৃত জাৰ্মানীৰ বাৰ্লিন জিলাৰ পানকৌ অঞ্চলত বাস কৰিছিল। তাৰপিছত তেওঁলোক আকৌ অষ্ট্ৰিয়াৰ গ্ৰীফেনলৈ উভতি যায়। কিছুমান জীৱনীকৰাৰ মতে তেওঁৰ সতিয়া দেউতাকৰ মদ্যপান আৰু সৰু চহৰখনৰ সীমিত সাংস্কৃতিক পৰিৱেশৰ বাবে তেওঁ প্ৰৱল অনুভূতিশীল হৈছিল। ১৯৭১ চনত তেওঁৰ মাতৃয়ে আত্মহত্যা কৰে। এই ঘটনাৰ আলম লৈ তেওঁ "এ ছ'ৰ' বিয়ণ্ড ড্ৰিম" ৰচনা কৰিছিল। ই তেওঁৰ জীৱনৰ প্ৰতিফলন স্বৰূপ।
১৯৫৬ চনত তেওঁৰ উপন্যাস "ডাই হৰ্নিছেন" জাৰ্মান প্ৰকাশন গোষ্ঠীয়ে প্ৰকাশৰ বাবে গ্ৰহণ কৰাৰ পিছত তেওঁ পঢ়া-শুনা সিমানতে সামৰে। তেওঁ নিউ জাৰ্চিৰ প্ৰিন্সটনত অনুষ্ঠিত গ্ৰুপে ৪৭ৰ অধিবেশনত তেওঁৰ নাটক পাব্লিকুমছবেচচিম্পফুঙ" মঞ্চস্থ কৰি বিশেষ ভাবে সমাদৃত হৈছিল।[4] তেওঁ ১৯৬৯ চনত ভাৰলেগ ডেৰ অট'ৰেন নামৰ প্ৰকাশন গোষ্ঠীৰ সহ প্ৰতিষ্ঠাপক হয়। তেওঁ ১৯৭৩ চনৰ পৰা ১৯৭৭ চনলৈ গ্ৰেজাৰ অট'ৰেনভাৰচামলুং গোটৰ সদস্য আছিল।
গ্ৰেজৰ পৰা উঠি অহাৰ পিছত তেওঁ জাৰ্মানীৰ দুশেৰ্ডফ আৰু ক্ৰনবাৰ্গ চহৰ, ফ্ৰান্সৰ পেৰিছ, আমেৰিকা যুক্তৰাষ্ট্ৰ, অষ্ট্ৰিয়াৰ চাৰ্লছবাৰ্গত বাস কৰিছিল। ১৯৯১ চনৰ পৰা তেওঁ পেৰিছৰ কাষৰ ছাভিলে চহৰত বাস কৰি আছে।
